CELEX: C2007/056/59
Language: et
Date: 2007-03-10 00:00:00
Title: Kohtuasi T-400/06: 22. detsembril 2006 esitatud hagi — ZERO Industry versus Siseturu Ühtlustamise Amet — zero International Holding (zerorh+)

10.3.2007   
            
            
               ET
            
            
               Euroopa Liidu Teataja
            
            
               C 56/30
            
         22. detsembril 2006 esitatud hagi — ZERO Industry versus Siseturu Ühtlustamise Amet — zero International Holding (zerorh+)
   (Kohtuasi T-400/06)
   (2007/C 56/59)
   Hagiavaldus esitati inglise keeles
   Pooled
   
      Hageja: ZERO Industry Srl (Como, Itaalia) (esindaja: advokaat M. Rapisardi)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: zero International Holding GmbH & Co. KG (Bremen, Saksamaa)
   Hageja nõuded
   
               —
            
            
               Tühistada Siseturu Ühtlustamise Ameti esimese apellatsioonikoja 5. oktoobri 2006. aasta otsus R0958/2005-1, mis tehti hagejale teatavaks 23. oktoobril 2006;
            
         
               —
            
            
               lükata lõplikult tagasi kostja vastulause ZERO Industry Srl ühenduse kaubamärgi registreerimise taotluse nr 2004547 peale;
            
         
               —
            
            
               kohustada Siseturu Ühtlustamise Ametit jätkama ZERO Industry Srl taotletud ühenduse kaubamärgi registreerimist;
            
         
               —
            
            
               mõista Siseturu Ühtlustamise Ametilt või muult kohtuvaidluse kaotanud poolelt solidaarselt välja hagejale nii käesoleva menetluse kohtukulud kui ka Siseturu Ühtlustamise Ametis vastulause- ja kaebusmenetluses talle tekkinud kulud.
            
         Väited ja peamised argumendid
   
      Ühenduse kaubamärgi taotleja: hageja
   
      Asjaomane ühenduse kaubamärk: kujutismärk “zerorh+” kaupadele klassides 9, 18 ja 25 — taotlus nr 2004547
   
      Vastulause aluseks oleva kaubamärgi või tähise omanik: zero International Holding GmbH & Co. KG
   
      Vastulause aluseks olev kaubamärk või tähis: siseriiklik kujutismärk “zero” kaupadele klassides 18 ja 25 ja siseriiklik sõnamärk “zero” kaupadele klassis 9
   
      Vastulausete osakonna otsus: rahuldada vastulause
   
      Apellatsioonikoja otsus: jätta kaebus rahuldamata
   
      Väited: Määruse nr 40/94 artikli 8 lõike 1 punkti b rikkumine
   Hageja väidab, et apellatsioonikoda tegi eespool nimetatud sätte tõlgendamisel vea, kuna ei võtnud arvesse vastandatud kaubamärkide alla kuuluvate kaupade visuaalseid, foneetilisi ega kontseptuaalseid erinevusi.